Novyi Urengoi

Novyi Urengoi () on kaupunki Jamalin Nenetsian autonomisessa piirikunnassa Venäjällä. Se sijaitsee Pur-joen sivuhaaran Jevojahan varrella, 60 kilometriä pohjoisen napapiiristä etelään. Novyi Urengoi on tärkeä piirikunnan kaasuteollisuuden keskus, jossa kaasuyhtiö Gazpromilla on suuri merkitys.

Novyi Urengoi perustettiin Urengoin laajan kaasukentän löytymisen seurauksena 1970-luvulla. Kesäkuussa 1966 paikkakunnalta porattiin ensimmäisen kerran kaasua. Joulukuussa 1973 seudulle saapui autosaattue rakentajia lännempänä sijaitsevasta Pangodyn taajamasta. Novyi Urengoi sai virallisesti taajaman aseman 18. elokuuta 1975. Kaupungiksi se muutettiin 16. kesäkuuta 1980.

Kaupunki muodostaa nykiosin itsenäisen kunnallistason kaupunkipiirikunnan Jamalin Nenetsiassa. Siellä asui 104 107 ihmistä (2010).

Vuonna 1975 toimintansa aloittanut Novyi Urengoin lentoasema palvelee kaupungin lentoliikennettä. Novyi Urangoi on rautatien varrella, junaliikenne kaupunkiin käynnistyi 1982.

Lähteet

Aiheesta muualla

Jamalin Nenetsian kaupungit
Jamalin Nenetsian piirit